**ATMINTINĖ**

**PROJEKTO, FINANSUOJAMO PAGAL PROGRAMĄ „INICIATYVOS KAUNUI“**

**VEIKLŲ DALYVIUI**

**APIE ASMENS DUOMENŲ TVARKYMĄ**

* **Kodėl prašome pateikti asmens duomenis?**

Jūs dalyvaujate projekto veikloje, kuri yra finansuojama iš Kauno miesto savivaldybės (toliau – Savivaldybė) biudžeto lėšų, pagal Savivaldybės projektų atrankos ir finansavimo programą „Iniciatyvos Kaunui“ (toliau – programa „Iniciatyvos Kaunui“). Už projekto veiklas ir rezultatus yra atsiskaitoma Savivaldybei. Pagal Savivaldybės reikalavimus, projekto vykdytojas turi atsiskaityti dėl projekte dalyvaujančių asmenų priklausymo įvairioms tikslinėms grupėms ir turi būti užtikrinta galimybė identifikuoti tikrai egzistuojantį asmenį, paklausti tiesiogiai jo nuomonės apie projekto, kuriame jis dalyvavo, veiklų kokybę ir turinį.

Asmens duomenys renkami tik su Jūsų sutikimu (šios atmintinės 1 priedas arba 2 priedas).

* **Kokiais tikslais bus naudojami asmens duomenys:**
* **Projekto priežiūros ir kontrolės.** Vertinant projekto išlaidų tinkamumą, rezultatus, veiklų (mokymų, konsultacijų, stovyklų , renginių) kokybę ir efektyvumą, dalyvių atitikimą programos sąlygose nustatytoms tikslinėms grupėms. Savivaldybės atstovai turi turėti galimybę tiesiogiai susisiekti su Jumis bei paklausti Jūsų nuomonės apie veiklų, kuriose dalyvavote, kokybę ir turinį.
* **Ataskaitų** **Savivaldybei rengimo.** Naudojami nuasmeninti duomenys, teikiama bendra informacija apie dalyvių skaičių, kitus rezultatus.
* **Socialinių tyrimų.** Naudojami nuasmeninti duomenys, teikiama bendra informacija apie dalyvių skaičių, kitus rezultatus.
* **Ar nuo 2018 m. gegužės 25 d. įsigaliojantis Bendrasis duomenų apsaugos reglamentas pakeičia asmens duomenų teikimo tvarką?**

Svarbiausia užtikrinti, kad asmenų duomenys yra tvarkomi turint aiškų teisinį pagrindą ir laikantis visų saugumo reikalavimų. Naujai įsigaliojęs Bendrasis duomenų apsaugos reglamentas šių aplinkybių nekeičia: asmens duomenų tvarkymo pagrindai išlieka tie patys, t.y. duomenys tvarkomi įgyvendinant oficialius įgaliojimus, numatytus teisės aktuose (Bendrojo duomenų apsaugos reglamento 6 straipsnio 1 dalis).

Dėkojame už bendradarbiavimą!

Kilus klausimams, prašome kreiptis į projekto, kuriame dalyvaujate, vadovą.

1 priedas

**PROJEKTO DALYVIO SUTIKIMAS DĖL ASMENS DUOMENŲ TVARKYMO**

*(sudaromas tarp projekto vykdytojo ir projekto dalyvio)*

**\_\_\_\_\_\_\_\_\_\_\_\_**

(pildymo data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto dalyvio vardas ir pavardė, )

1. Sutinku, kad:
   1. Projekto (projekto pavadinimas) (toliau – Projektas), finansuojamo iš Kauno miesto savivaldybės biudžeto pagal Kauno miesto savivaldybės projektų atrankos ir finansavimo programą „Iniciatyvos Kaunui“ (toliau – programa „Iniciatyvos Kaunui“), vykdytojas *(juridinio asmens pavadinimas)* gautų ir tvarkytų šiuos mano asmens duomenis:
      1. vardą ir pavardę;
      2. elektroninio pašto adresą;
      3. telefono numerį.
      4. (*jei reikia, papildyti sąrašą duomenimis, kurie bus renkami)*
   2. mano asmens duomenys būtų naudojami siekiant patikrinti, ar projekto vykdytojui, vykdančiam projekto veiklas, kuriose aš dalyvauju, gali būti teikiamas finansavimas iš Kauno miesto savivaldybės biudžeto.
   3. mano asmens duomenys būtų perduoti Kauno miesto savivaldybei ir naudojami programos „Iniciatyvos Kaunui“ apskaitos, audito, tyrimų ir (ar) apklausų tikslais.
2. Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme, Bendrajame duomenų apsaugos reglamente (ES) 2016/679.

|  |  |
| --- | --- |
| Projekto dalyvis | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas , pavardė, parašas) |

2 priedas

**PROJEKTO DALYVIO ATSTOVO SUTIKIMAS DĖL ASMENS DUOMENŲ TVARKYMO**

*(sudaromas tarp projekto vykdytojo ir projekto dalyvio atstovo (kai dalyvis- vaikas iki 16 ))*

\_\_\_\_\_\_\_\_\_\_\_\_

(pildymo data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto dalyvio atstovo vardas ir pavardė, atstovavimo pagrindas)

1. Sutinku, kad:
   1. 1.1. Projekto (projekto pavadinimas) (toliau – Projektas), finansuojamo iš Kauno miesto savivaldybės biudžeto pagal Kauno miesto savivaldybės projektų atrankos ir finansavimo programą „Iniciatyvos Kaunui“ (toliau – programa „Iniciatyvos Kaunui“), vykdytojas *(juridinio asmens pavadinimas)* gautų ir tvarkytų šiuos mano sūnaus / dukters / globotinio / globotinės *(reikiamą pabraukti) (įrašyti vaiko vardą ir pavardę)* asmens duomenis:
      1. vardą ir pavardę;
      2. atstovo elektroninio pašto adresą;
      3. atstovo telefono numerį.
      4. *(jei reikia, papildyti sąrašą duomenimis, kurie bus renkami)*
   2. mano sūnaus / dukters / globotinio / globotinės *(reikiamą pabraukti)* asmens duomenys būtų naudojami siekiant patikrinti, ar projekto vykdytojui, vykdančiam veiklas, kuriose mano vaikas dalyvauja, gali būti teikiamas finansavimas iš Kauno miesto savivaldybės biudžeto.
   3. mano sūnaus / dukters / globotinio / globotinės *(reikiamą pabraukti)* asmens duomenys būtų perduoti Kauno miesto savivaldybei ir naudojami programos „Iniciatyvos Kaunui“ apskaitos, audito, tyrimų ir (ar) apklausų tikslais.
2. Man yra žinomos mano sūnaus/dukters/globotinio/globotinės *(reikiamą pabraukti)*, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme, Bendrajame duomenų apsaugos reglamente (ES) 2016/679.

|  |  |
| --- | --- |
| Projekto dalyvio atstovas | \_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas , pavardė, parašas) |